CELEX: 32015D0681
Language: ro
Date: 2015-04-29 00:00:00
Title: Decizia de punere în aplicare (UE) 2015/681 a Comisiei din 29 aprilie 2015 privind publicarea referințelor standardului EN ISO 4210, părțile 1-9, pentru biciclete de oraș și de drumeție, biciclete de munte și biciclete de curse și ale standardului EN ISO 8098 pentru biciclete pentru copii de vârstă mică în Jurnalul Oficial al Uniunii Europene, în temeiul Directivei 2001/95/CE a Parlamentului European și a Consiliului (Text cu relevanță pentru SEE)

30.4.2015   
            
            
               RO
            
            
               Jurnalul Oficial al Uniunii Europene
            
            
               L 111/30
            
         DECIZIA DE PUNERE ÎN APLICARE (UE) 2015/681 A COMISIEI
   din 29 aprilie 2015
   privind publicarea referințelor standardului EN ISO 4210, părțile 1-9, pentru biciclete de oraș și de drumeție, biciclete de munte și biciclete de curse și ale standardului EN ISO 8098 pentru biciclete pentru copii de vârstă mică în Jurnalul Oficial al Uniunii Europene, în temeiul Directivei 2001/95/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (2) primul paragraf,
   întrucât:
   
               (1)
            
            
               Articolul 3 alineatul (1) din Directiva 2001/95/CE impune producătorilor obligația de a introduce pe piață numai produse sigure.
            
         
               (2)
            
            
               În conformitate cu articolul 3 alineatul (2) al doilea paragraf din Directiva 2001/95/CE, se presupune că un produs este sigur în privința riscurilor și categoriilor de riscuri acoperite de standardele naționale relevante atunci când este conform cu standardele naționale facultative, care transpun standardele europene, ale căror trimiteri au fost publicate de Comisie în Jurnalul Oficial al Uniunii Europene, în conformitate cu articolul 4 din directiva menționată
            
         
               (3)
            
            
               În temeiul articolului 4 alineatul (1) din Directiva 2001/95/CE, standardele europene sunt stabilite de organisme de standardizare europene pe baza unor mandate emise de Comisie.
            
         
               (4)
            
            
               În temeiul articolului 4 alineatul (2) din Directiva 2001/95/CE, Comisia trebuie să publice referințele standardelor respective.
            
         
               (5)
            
            
               La data de 29 noiembrie 2011, Comisia a adoptat Decizia 2011/786/UE (2) privind cerințele de siguranță care trebuie îndeplinite de standardele europene pentru biciclete, biciclete pentru copii de vârstă mică și portbagaje pentru biciclete în temeiul Directivei 2001/95/CE.
            
         
               (6)
            
            
               La data de 6 septembrie 2012, Comisia a emis organismelor de standardizare europene mandatul M/508 pentru elaborarea de standarde europene privind principalele riscuri asociate bicicletelor, bicicletelor pentru copii de vârstă mică și portbagajelor pentru biciclete.
            
         
               (7)
            
            
               Ca răspuns la mandatul Comisiei, Comitetul European de Standardizare a adoptat o serie de standarde noi: EN ISO 4210, părțile 1-9, pentru biciclete de oraș și de drumeție, biciclete de munte și biciclete de curse și standardul EN ISO 8098 pentru biciclete pentru copii de vârstă mică. Acestea înlocuiesc standardele anterioare EN 14764:2005, EN 14766:2005 și EN 14781:2005.
            
         
               (8)
            
            
               Standardul european EN ISO 4210, părțile 1-9, și standardul european EN ISO 8098 corespund mandatului M/508 și respectă cerința generală de siguranță prevăzută în Directiva 2001/95/CE. Prin urmare, referințele acestor standarde ar trebui publicate în Jurnalul Oficial al Uniunii Europene.
            
         
               (9)
            
            
               Măsurile prevăzute în prezenta decizie sunt conforme cu avizul comitetului instituit prin Directiva 2001/95/CE,
            
         ADOPTĂ PREZENTA DECIZIE:
   Articolul 1
   Referințele următoarelor standarde se publică în seria C a Jurnalului Oficial al Uniunii Europene:
   
               (a)
            
            
               EN ISO 4210-1:2014 „Biciclete – Cerințe de siguranță pentru biciclete” – Partea 1: „Termeni și definiții”;
            
         
               (b)
            
            
               EN ISO 4210-2:2014 „Biciclete – Cerințe de siguranță pentru biciclete” – Partea 2: „Cerințe pentru biciclete de oraș și de drumeție, biciclete pentru tineri, biciclete de munte și biciclete de curse”;
            
         
               (c)
            
            
               EN ISO 4210-3:2014 „Biciclete – Cerințe de siguranță pentru biciclete” – Partea 3: „Metode de încercare uzuale”;
            
         
               (d)
            
            
               EN ISO 4210-4:2014 „Biciclete – Cerințe de siguranță pentru biciclete” – Partea 4: „Metode de încercare a frânelor”;
            
         
               (e)
            
            
               EN ISO 4210-5:2014 „Biciclete – Cerințe de siguranță pentru biciclete” – Partea 5: „Metode de încercare a direcției”;
            
         
               (f)
            
            
               EN ISO 4210-6:2014 „Biciclete – Cerințe de siguranță pentru biciclete” – Partea 6: „Metode de încercare a cadrului și a furcii”;
            
         
               (g)
            
            
               EN ISO 4210-7:2014 „Biciclete – Cerințe de siguranță pentru biciclete” – Partea 7: „Metode de încercare a roților și a jantelor”;
            
         
               (h)
            
            
               EN ISO 4210-8:2014 „Biciclete – Cerințe de siguranță pentru biciclete” – Partea 8: „Metode de încercare a pedalelor și a sistemului de transmisie”;
            
         
               (i)
            
            
               EN ISO 4210-9:2014 „Biciclete – Cerințe de siguranță pentru biciclete” – Partea 9: „Metode de încercare a șeii și a tijei de șa”;
            
         
               (j)
            
            
               EN ISO 8098:2014 „Biciclete pentru copii de vârstă mică” – „Cerințe de siguranță și metode de încercare”.
            
         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 29 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 11, 15.1.2002, p. 4.
   
      (2)  Decizia 2011/786/UE a Comisiei din 29 noiembrie 2011 privind cerințele de siguranță care trebuie îndeplinite de standardele europene pentru biciclete, biciclete pentru copii de vârstă mică și portbagaje pentru biciclete în temeiul Directivei 2001/95/CE a Parlamentului European și a Consiliului (JO L 319, 2.12.2011, p. 106).